
Bretons 


in Wikipedia, die vrye ensiklopedie 

Hierdie artikel handel oor die taal. Vir die etniese groep, sien Bretonners. 


Bretons of Bretoens ( Brezhoneg , [btse.' zo: ,n£k], 
luister (hulp-inli gtin g)) is 'n Eiland-Keltiese taal, wat 
ondanks die klassifikasie, in Armorika op die vasteland in 
die weste van Frankryk gepraat word. Die taal stam dan 
ook nie af van Gallies nie, maar het ontstaan uit Kornies 
en ander tale op die Britse Eilande. Tydens die Angel- 
Saksiese invalle in Britannië teen die begin van die 5de 
eeu vlug 'n groot aantal Kelte onder die leiding van hul 
monnike en stamhoofde na Armorika. Hulle neem die taal 
van Cornwall grotendeels mee en vermeng dit met die 
Kelties wat in Gallië gepraat is. 

Die Britoniese gemeenskap rondom 
die 6de eeu. Kornies en Bretons is 


nou verwant 


'n Persoon wat Bretons praat is voorheen in Frans 
"bretonnante" genoem, maar in die afgelope aantal jare 
het die term "brittophone ", sy verskyning gemaak en 
word dit soms gebruik. Bretons word hoofsaaklik in die 
Weste van Bretagne gepraat (begrens deur 'n lyn tussen 
Saint Brieuc in die Noorde en Vannes (Bretons: Gwened ) 


Bretons 

Brezhoneg 


Uitspraak: 
Gepraat in: 
Gebied: 

Totale sprekers: 


[biíe 1 z5: nsk], [brahó 1 nek] 
Frankryk 
—= Bretagne 
300 oooLU 


Taalfamilie: Indo-Europees 

Kelties 

Eiland-Kelties 

Britonies 

Bretons 

Skrifstelsel: Latynse alfabet (Bretonse 

variant) 


Amptelike status 


Amptelike taal 
in: 


Gereguleer 

deur: 


ISO 639-1: 
ISO 639-2: 
ISO 639-3: 


Ofis Publik ar Brezhoneg 
("Kantoor van Bretons") 

Taalkodes 

br 

bre 

bre (http://www.sil.Org/i 
so639-3/documentation.as 
p?id=bre) 



































in die Suide). Sprekers in Bretagne kan in twee gedeel 
word: Die wat Bretons praat in Neder-Bretagne (Bretons: 

Breizh Izeï) en die wat Gallo praat in Opper-Bretagne 
(Bretons: Breizh Uhel ). Gallo is 'n klein taal wat van Latyn afstam, en dus Romaans is en nie Keltiese nie, net 
soos Frans. 

Bretons was die taal van die elite tot die 12de eeu, waarna die adel, na hulle mening stylvoller Frans, as 
standaardtaal verkies. As geskrewe taal word in Bretagne , wat tot die 16de eeu steeds 'n sekere mate van 
onafhanklikheid geniet, Latyn gebruik, vanaf die 15de eeu wen Frans egter ook op die terrein. 

Daar bestaan tans 'n mate van omstredenheid tussen ondersteuners van die Bretonse omgangstaal (Frans: 
Breton populaire ) en ondersteuners van 'n verenigde of standaardtaal. 


Nota: Hierdie bladsy kan IFAfonetiese simbole in 
Unicode bevat. 

Geskiedenis 


Bretons word vandag nog deur tussen 300 000 tot 500 000 mense gepraat en verstaan, baie minder as die 
1 300 000 in 1930. Die taal word hoofsaaklik deur ouer mense gebruik en word dus met uitsterwing gedreig. 
Verder kan mens nog opmerk dat in 1900 iedereen in Bretagne nog Bretons geken het, en slegs die helfte van 
die bevolking Frans gepraat het. In 1950 was daar nog slegs 100 000 mense wat wel Bretons en nie Frans kon 
praat nie. Die redelike groot getal word nog steeds vinnig minder. 











Daar word gemeen dat Bretons nie van die vastelandse Keltiese 
tale, soos die nou uitgestorwe Gallies afstam nie, alhoewel dit 
definitief sekere eienskappe daarvan geleen het. Dit stam eerder 
van Eiland-Britoniese tale af. 

Klassifikasie 


Bretons, saam met Kornies en Wallies, is 'n lid van die Britoniese 
tale, 'n subgroep van die Eiland-Keltiese tale subgroep van die 
Keltiese tak van die Indo-Europese tale. 



Verskuiwing van die Bretonse taalgrens 
tussen 900 en 1900 


Geografiese verspreiding 


Bretons word hoofsaaklik in Westelike Bretagne gepraat, maar 
ook in 'n meer verspreide wyse in Oostelike Bretagne en in 
gebiede wat immigrante uit Bretagne ontvang het. 

Amptelike status 


Bretons is die enigste lewende Keltiese taal wat nog steeds nie 
amptelik erken word nie. Dit is nie 'n amptelike taal van 
Frankryk nie, ten spyte van beroepe van 
onafhanklikheidsgesindes en ander wat hulle beywer vir 
amptelike erkenning, en dat die taal se plek in skole, die media, 
en ander aspekte van openbare lewe gewaarborg moet word. 
Tydens die 3 de Republiek (1875-1940) probeer die Franse 
Departement van Onderwys selfs om die Bretonse heeltemal uit 
te wis. Vandag bied die Franse televisiekanaal France 3 
tenminste 'n nuusbulletin in Bretons aan. 

'n Poging van die Franse regering om die onafhanklike Bretonse- 
taal skole (genoem Diwan ) in die staatsonderwystelsel te 
inkorporeer is deur die Franse Grondwetlike Vergadering 
verhinder op grond daarvan dat, aangesien die Grondwet van die 
5de Republiek verklaar dat Frans die taal van die Republiek is, 
geen ander taal as onderrigmedium in staatskole gebruik mag 
word nie. Ondanks hierdie probleem is daar tans sowat 30 
openbare Diwanskole, wat deur ouers en onderwysers gestig is, 
met nagenoeg 2 000 skoliere. Die Toubon Wet verklaar dat Frans 
die taal van openbare onderrig is. Die Departemente Keltologie 
aan die universiteite van Brest en Rennes bied Bretons as 'n 
studievak aan, alhoewel 'n Franse diploma in die Keltiese tale die 
kennis van 'n tweede Keltiese taal vereis. 

Aanwysing by 'n tweetalige (Frans & 
Bretons) skool 



'n Tweetalige straatbord in Rennes 


Nogtans gebruik die streeks- en departementele owerhede Bretons tot 'n baie beperkte mate in soverre hulle 
toegelaat voel: byvoorbeeld, in aanwysing (veral vir toerisme verwante redes). Sommige tweetalige 
aanwysings mag ook waargeneem word, soos straatname in dorpies in Bretagne, en op 'n stasie in die Rennes 
metrostelsel wat aanwysings in beide Frans en Bretons het. Aan die anderkant het baie min winkels of ander 
privaateiendom in Rennes enige Bretonse aanwysings. 


























Dialekte 


Soos baie ander tale het Bretons 'n aantal dialekte. In Bretons 
sluit die verskille tussen dialekte uitspraak in die geheel en tot 'n 
geringe mate ook woordeskat in. Sekere dialekte vertoon ook 
klein verskille in sintaks. Die verskille tussen dialekte is klein in 
plekke naby mekaar maar hoe verder 'n mens van 'n spesifieke 
punt beweeg hoe meer verskil die weergawe van Bretons wat 
daar gepraat word. In die reël is daar dus nie spesifieke grense 
tussen die dialekte nie maar eerder 'n geleidelike oorgang. 

Tradisioneel word die Bretonse dialekte na aanleiding van ou 
biskopdomme vernoem: 

■ Comouallais gepraat in: 

■ die twee derdes suid van Finistêre département (Carhaix, Quimper, Pont-Aven, Quimperlé, 
Douarnenez, Pont-l'Abbé, Sein, Cháteaulin, Plougastell-Daoulas, ...), 

■ in die suide van die Cótes d’Armor (Rostrenen, ...) 

■ verder in 'n gedeelte van Morbihan (Gourin, Langonnet, Le Faouet, ...) 

■ in Belle-ïle en mer 

■ Léonard gepraat in die derde noord van die Finistêre département (Brest, Morlaix, 

Plouguer neau, Landerneau, Saint- Pol-de-Léon , Land ivisiau, Ouessant, ...) 

■ Trégorrois gepraat in die noordooste van Finistêre en in die noordweste van Cótes d’Armor 
(Plestin-les-Grêves, Guingamp , Lannion, Tréguier, ...) 

■ Breton du Goëlo, gepraat in die gebied Paimpol, gewoonlik beskou as deel van Trégorrois (een 
verskil is in die uitspraak van /v/ aan woorde wat op -v eindig waar ander dialekte dit as /o/, /w/, 
uitspreek). 

■ Vannetais, gepraat in : 

■ die hele Bretons sprekende gebied van die Morbihan département (behalwe Belle-ïle en die 
gebiede om Faouët en Gourin): Vannes, Pontivy , Lorient, Plouay, Guéme né-sur-Scorff , 
Baud, Auray, Quiberon, Sarzeau, ... 

■ la commune finistérienne d’Arzano. 

Vannetais is duidelik onderskeibaar van die ander dialekte en die res word soms saam KLT genoem (afkorting 
vir Kerne, Leon, Treger : Cornouaille, Léon, Trégor). 



Verspreiding van Bretonse dialekte 


Grammatika 


Werkwoordaspek 


Soos in Engels en Gaelies, is daar grammatikale aspekte vir werkwoorde in 'n spesifieke tyd, wat aandui of 
die handeling voortdurend is. Soos in Engels word 'n onderskeid aangetref tussen 'n voortdurende vorm en 'n 
progressiewe aspek: 

■ Me zo o komz gant ma amezeg ("Ek is besig om met my buurman te praat /1 am talking with 
my neighbor") ; 

■ Me a gomz gant ma amezeg [bep mintin] ("Ek praat met my buurman [elke oggend]/1 talk with 
my neighbor [every morning]") ; 

































"Vervoegde" voorsetsels 


Soos in ander moderne Keltiese tale, word Bretonse voornaamwoorde saamgesmelt met voorafgaande 
voorsetsels om 'n soort "vervoegde" voorsetsel te vorm. Onder volg 'n paar voorbeelde in Bretons (Léon- 
dialek) en Iers-Gaelies. 


Bretons 

lers Gaelies 

Afrikaans 

Letterlike vertaling 

ul levr zo ganin 

tá leabhar agam 

Ek het 'n boek 

'n Boek is by-my 

un died zo ganit 

tá deoch agat 

jy het 'n drankie 

'n drankie is by-jou 

un urzhiataer zo ganti 

tá ríomhaire aige 

sy het 'n rekenaar 

'n rekenaar is by-haar 

ur bugel zo gantan 

tá páiste aici 

hy het 'n kind 

'n kind is by-hom 

ur c'harr zo ganeomp 

tá carr againn 

ons het 'n kar 

'n kar is by-ons 

un ti zo ganeoc'h 

tá teach agaibh 

julle het 'n huis 

'n huis is by-julle 

arc'hant zo ganto 

tá airgead acu 

hulle het geld 

geld is by-hulle 


Aanvanklike konsonantmutasies 

Bretons het vier aanvanklike konsonantmutasies: moderne Bretons het egter die nasale mutasie van Wallies 
verloor, dit het ook 'n 'harde' mutasie, waar die stemhebbende 'stops' stemloos word en 'n 'gemengde' mutasie, 
wat 'n mengsel tussen harde en sagte mutasies is. 


Konsonantmutasie in Bretons 


Ongemuteerde konsonant 

Sagte mutasie 

Spirant mutasie 

Harde mutasie 

Gemengde mutasie 

P 

b 

f 



t 

d 

z 



k 

g 

c'h 



b 

V 


P 

V 

d 

z 


t 

t 

g 

c'h 


k 

c'h 

gw 

w 


kw 

w 

m 

V 



V 


Skryfstelsel 


Bretons word met die Latynse alfabet geskryf. Die Bretonse alfabet bevat nie die letter c op sy eie nie, en het 
'n spesiale : c’h, wat tussen die Spaanse jota en 'n harde h uitgespreek word. Diakritiese tekens wat gebruik 
word is: á, ê, h, 6, u, u. 


Vergelykende leksikografiese tabel 

Onderstaande tabel vergelyk 'n aantal taal verskynsels in Kornies, Bretons, Gallo, Frans en Afrikaans. 





Kornies 

Bretons 

Gallo 

Frans 

Afrikaans 

gwenenenn 

gwenanenn 

avëtt 

abeille 

by (insek) 

kador 

kado(e)r 

chaérr 

chaise 

stoel 

keus 

keuz, fo(u)rmaj 

fórmaij 

fromage 

kaas 

yn mes 

er-maez 

desort 

dehors 

buite 

koedha 

kouezhan, 

kouezho 

cheir 

tomber 

val 

gaver 

gavr 

biq 

chévre 

bokmelkkaas 

chy 

ti 

ostëu 

maison 

huis 

gweus 

gweuz 

lip 

lévre 

lip 

ganow 

genou, beg 

góii 

bouche 

(gueule) 

mond 

niver 

niver 

limerot 

numéro 


perenn 

perenn 

peirr 

poire 

peer 

skol 

skol 

escoll 

école 

skool 

gwiwer 

kazh-koad, 

gwinver 

chat-de- 

boéz 

écureuil 

eekoring 

sterenn 

ster(ed)enn 

esteill 

étoile 

ster 

megy 

butunat, fumin 

betunae 

fumer 

rook 

hedhyw 

hiziv, hidi, hiriv 

anoet 

aujourd'hui 

vandag 

whybana 

c'hwibanan, 

c’hwitellat, 

sutal... 

sublae 

siffler 

fluit 



BÊNODET 

BENODED 


Hótel de Police-Prétecwia 
Ti-polis Prefeti 


Conseil Général 
Kutuldepjrtdmant 


Ollice de Tourisme 
Ti an Douristed 


ld0 Le Hars 200 pl. 
Cors Kirri-boutin 


Tweetalige padtekens in Bretons en 
Frans in Quimper, Bretagne 


Voorbeelde 


Besoekers aan Bretagne kan die volgende woorde en frases raakloop (veral op aanwysings en plakkate): 


\ \ \ 










































Bretons 

Afrikaans 

deut mat oc'h 

welkom 

Breizh 

Bretagne 

brezhoneg 

Bretons (taal) 

ti 

huis 

ti-kêr 

stadsaal 

kreizkêr 

middestad 

da bep tu 

alle rigtings 

skol 

skool 

skol-veur 

universiteit 

bagad 

tradisionele Bretonse musiekgroep (meervoud: bagadou) 

fest-noz 

ceilidh, tradisionele konsert/dans 

kenavo 

totsiens 

krampouezh 

pannekoek 

sistr 

sider (gegiste appelsap) 


Wat die woord Welkom betref, in baie plekke word tekens met "Degemer mat" aangetref, maar eintlik is dit 
heeltemal verkeerde frase in die konteks, aangesien dit "goeie ontvangs" beteken. At 'n Bretonse spreker 
"Welkom!" aan iemand sê sal hulle sê "deut mat oc'h", "kom wel u/jy (-is)". 

Ander voorbeelde in Afrikaans, Frans en Bretons met die standaarduitspraak in Bretons: 


Afrikaans 

Frans 

Bretons 

Standaarduitspraak 

aarde 

terre 

douar 

'duar 

hemel 

ciel 

oabl 

wabr 

water 

eau 

dour 

du:r 

vuur 

feu 

tan 

tá:n 

man 

homme 

den 

de:n 

vrou 

femme 

maouez 

mow_s 

eet 

manger 

debrin 

'dibi 

drink 

boire 

evan 

'e:v_ 

groot 

grand 

bras 

bra:s 

klein 

petit 

bihan 

'bij_n 

nag 

nuit 

noz 

no:s 

dag 

jour 

deiz 

de: 


war vor atao = altyd ter see 

Verwysings 


1. "Ethnologue: Languages of the World, Seventeenth edition, Breton" (http://www.ethnologue.co 
m/language/bre) (in Engels). Ethnologue. Geargiveer (https://web.archive.org/web/2019062907 






4631/https://www.ethnologue.com/language/bre) vanaf die oorspronklike op 29 Junie 2019. 
Besoek op 22 Maart 2016. 

■ Divi Kervella, Le breton sans peine (Bretons sonder moeite), Editions Assimil, 2005 

■ La pratique du breton de l'Ancien Régime á nos jours, thêse de Fanch Broudic, extraits á cette 
adresse (http://perso.wanadoo.fr/fanch.broudic/PAJENN/These2.html) 


Eksterne skakels 


■ (en)"Breton language" (https://www.britannica.com/topic/Bre 
ton-language). Encyclopcedia Britannica. Besoek op 7 April 
2020 . 

■ Ofis ar brezhoneg (http://www.ofis-bzh.org/) 

Wikimedia Commons 
bevat media in verband 
met Bretons. 


V py & 
A H'UÍ 


Sien Bretons in 
Wiktionary, die vrye 
woordeboek. 


Woordeboeke 

■ Bretons - Engelse Woordeboek (http://www.websters-online-dictionary.org/definition/Breton-eng 

lish/): vanaf Webster's Online Dictionary (http://www.websters-online-dictionary.org/) - die 
Rosetta Uitgawe. 

■ Aanlyn Frans/Bretons woordeboek (Favereau) (http://www.agencebretagnepresse.com/dico/dic 

Q-cgi) 

■ Dictionnaire Freelang (http://www.freelang.com/dictionnaire/breton.html) - Bretons-Frans- 
Bretonse woordeboek (met klankopnames). 

■ Skolius - Geriadur ar skoliataer (http://www.skolius.com/) - Bretons-Frans woordeboek. 


Voorbeelde van Bretons deur moedertaalsprekers 

■ Expressions populaires (Sud-Ouest Cornouaille) (http://brezhonegbev.free.fr/) 

■ Interviewde Maurice Prigent, (http://www.antourtan.org/radio-2001-2004/histoire/190201.html) 

un conteur du Trégor 

■ Interview de M. Hetet, (http://www.antourtan.org/radio-2001-2004/recap/120201.html) du Faou, 
en Cornouaille 

■ "Producteurs d'échalotes en crise", interview de Jobig Uguen, (http://www.antourtan.org/radio-2 

001-2004/eco/190201.html) breton du Bas-Léon 

■ Un conte de Marcel Le Guilloux (http://membres.lycos.fr/kontaden/kontaden.htm) (Haute 
Cornouaille, proche Pays Vannetais) 

■ Georges Bothua, sonneur et facteur de bombardes (http://www.antourtan.org/radio/kerne/txt/nij 

al/2004-09-15.html) de la région d'Auray, Pays Vannetais (attention : il semble que cet 





































enregistrement provoque une erreur dans RealPlayer aprês 14 minutes). 

■ Gens de Bannalec (Sud-Est Cornouaille) en 1913 (http://gallica. bnf.fr/scripts/Notice. php?0=SD 

CR_001660) (le premier enregistrement parlé en breton - qualité d'époque) 


Voorbeelde van Bretons deur mense wat Bretons aanleer (néo-bretonnants) 

■ Kinders in 'n publike tweetalige skool (http://perso.wanadoo.fr/skol-sant-riwal.st-rivoal/page3.ht 

ml) 

■ "L'espéranto", onderhoud met Roland Lavanant (http://www.antourtan.org/radio-2001-2004/cult 

ure/091202.html) 

■ Kinder van die Diwan skool van Quimper (http://www.antourtan.org/radio-2001-2004/recap/1606 

03.html) 


Goidelies: 

Britonies: 


Vasteland- 
Keltiese tale: 


Indo-Europese tale: Kentum-tale: Kelties 
Eiland-Ke ltiese tale 

lers-Gaelies | Skots-Gaelies (skotiand • Kanada) | Manx-Gaelies 
| Galweegse-Gaelies t 

Wallies | Kornies | Bretons | Cumbries 11 Piekties t 

Vasteland-Keltiese tale 

Gallies t: | Leponties 11 Galaties t 
Keltiberies t 


Gemengde Tale: 


Gemengde Tale 

Shelta | Bungee t 
1 Uitgestorwe 


BNF: cbll931078n (https://catalogue.bnf.fr/ark:/12148/cbll931078n) (data) (https://data.bnft 
r/ark:/12148/cb!1931078n) ■ GND : 4120162-0 (https://d-nb.info/gnd/4120162-0) ■ LCCN : 
sh85016 753 (https://id .loc.gov /authorities/subjects/s h8501 6753) ■ NDL : 005610 87 (https://id.n 
dl.go.jp/auth/ndlna/00561087) 


Ontsluit van "https://af.wikipedia.Org/w/index. php?title=Bretons&oldid=2220929" 


Die bladsy is laas op 29 Junie 2020 om 23:53 bygewerk. 

Die teks is beskikbaar onder die lisensie Creative Commons Erkenning-lnsgelyks Deel. Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 












































